open-index/open-wikipedia-markdown huggingface dataset:
بۆیکۆ بۆریسۆڤ

وێنۆک|بۆیکۆ بۆریسۆڤ
**بۆیکۆ بۆریسۆڤ** لەدایکبووی ١٣ی حوزەیرانی ١٩٥٩. کەسایەتی سیاسیی بولگارییە، وەک ٥٠یەمین سەرۆکوەزیرانی بولگاریا خزمەتدەکات لەوەتەی ٤ی ئایاری ٢٠١٧. بەرلەوەش دووجار سەرۆکوەزیرانی بولگاریا بووە لەماوەی ٢٠٠٩ تا ٢٠١٣ وە لە ٢٠١٤ بۆ ٢٠١٧. سەرۆکی شارەوانی شاری سۆفیا بووە لەماوەی ٢٠٠٥ تا ٢٠٠٩.

بۆیکۆ بۆریسۆڤ لە یاری تۆپی پێدا یاریکردووە لەھێڵی ھێرشبەر بۆ یانەی ڤیتۆشا بریستریتسا. لەساڵی ٢٠١٣، بووە بەتەمەنترین یاریزان کە لە یانەیەکی خوولی بولگاری یاری بکات کاتێک لەیانەی ڤیتۆشا لە خوولی پلە دووەکانی بولگاریا یاریکرد.

## سەرچاوەکان

پۆل:لەدایکبووانی ١٩٥٩
پۆل:زیندووان
پۆل:سیاسییەکانی بولگاریا
پۆل:یاریزانانی تۆپی پێی بولگاری
پۆل:سەرۆک وەزیرانی بولگاریا
پۆل:ھێرشبەرانی تۆپی پێ
سینەمای ئیتالیا

**سینەمای ئیتالیا** ڤیتۆریۆ کالسینا بەیەکەم دەرھێنەری ئیتالی دادەنرێت، کە بەھاوبەشی لەگەڵ براکانی لومییر فیلمێکیان لەسەر پاپا لیۆی سێزدەھەم درووستکرد لە ساڵی ١٨٩٦. لەوکاتەوە سینەمای ئیتالی کاریگەری ھەبووە لەسەر ڕەوتی سینەمای جیھان. سینەمای ئیتالیا ١٤ جار بۆتە براوە خەڵاتی باشترین فیلمی بیانی لە خەڵاتەکانی ئۆسکار (زیاتر لە ھەر وڵاتێک)، ھاوکاتە ١٢ جار براوەی چلەخورمای زێڕینە لە فیستیڤاڵی کان (دووەم لە جیھان).

## سەرچاوەکان

پۆل:سینەمای ئیتالیا
تازەکەند

**تازەکەند** گوندێکە، کەوتووەتە گوندستانی چەرداوڕۆ، ناوچەی کشاوەرز، شارستانی ساینقەڵا، پارێزگای ئازەربایجانی ڕۆژاوا، ڕۆژھەڵاتی کوردستان.

## ناو
## جوگرافیا
**تازەکەند** لە باکوور ھاوسنوورە لەگەڵ گوندی قالقانلو و لە باشوور لەگەڵ گوندی قوزلوی سەروو و لە ڕۆژھەڵات
لەگەڵ گوندی باداملو لە ڕۆژاوا لەگەڵ گوندی لەیلەک ئاوا.

## مێژوو
## دانیشتوان
* بە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٢٥) کەس و (٥) خێزان بووە.
* پێکھاتەی دانیشتوانی ئەم گوندە تەواوی ئازەرین و لە ئازەرییە ئەفشاریەکانن.
* بە ئازەری دەدوێن.

## ئەمانەش ببینە
* پێڕستی گوندەکانی ساینقەڵا

## سەرچاوەکان

پۆل:شارستانی ساینقەڵا
ساینقەڵا
ساینقەڵا
پۆل:گوندەکانی شارستانی ساینقەڵا
ئای جی ئێن

وێنۆک|لۆگۆی وێبگەکە
**ئای جی ئێن** (**ئیماجن گەیمز نێتوۆرک**؛ ؛ Imagine Games Network) وێبگەیەکی کایەی ڤیدیۆیی و کاتبەسەربردنی ئەمریکییە. وێبگەکە لە ٢٩ی ئەیلوولی ١٩٩٦ دامەزراوە و تیشکی خستۆتە سەر کایەی ڤیدیۆیی، فیلم، زنجیرە دراما، کۆمیک، تەکنەلۆژیا و میدیای تر.

## سەرچاوەکان
*

پۆل:وێبگەکان
پۆل:کۆمپانیاکانی پێشووی لقەکانی نیوز کۆرپۆرەیشن
کێرانگ!

**کێرانگ!** () پێکھاتووە لە گۆڤارێکی بەریتانیی تایبەت بە مۆسیقای ھێڤی مێتاڵ و ڕۆک. یەکەم وەشانی گۆڤارەکە لە ٦ی حوزەیرانی ١٩٨١ لەچاپ درا. ناوەکە لە لاساییکردنەوەی دەنگی پاوەر کۆردی گیتاری کارەبایی وەرگیراوە، کە ئامێرێکی سەرەکیی مۆسیقای مێتاڵ و ڕۆکە. لە ٢٠٠٠کاندا بووە پڕفرۆشترین گۆڤاری مۆسیقی.

## سەرچاوەکان
*

پۆل:گۆڤارەکانی بەریتانیا
پۆل:گۆڤارەکانی مۆسیقا
پۆل:گۆڤارە حەفتەییەکانی بەریتانیا
پاپ ماتەرز

**پاپ ماتەرز** () گۆڤارێکی سەرھێڵی نێودەوڵەتیی ڕەخنەییە کە باسی چەند ڕوویەکی چاندی بەناوبانگ دەکات. *پاپ ماتەرز* ڕەخنە و چاوپێکەوتن و داڕشتنی ورد لەسەر بابەتەکانی وەک مۆسیقا، فیلم، زنجیرەی تەلەڤیزیۆنی، کتێب، کۆمیک، وەرزش، شانۆ، ھونەری سۆمایی، گەشت و ئینتەرنێت بڵاو دەکاتەوە.

## سەرچاوەکان
*

پۆل:گۆڤارەکانی مۆسیقا
پۆل:دامەزرانەکانی ١٩٩٩ لە ویلایەتە یەکگرتووەکان
قەڵای ئامەد

وێنۆک|قەڵای ئامەد
**قەڵای ئامەد** یان **قەڵای دیاربەکر** (، ) قەڵایەکی مێژوویییە، کە دەکەوێتە ناوچەی سوور لە ئامەد، باکووری کوردستان، تورکیا. ساڵی ٢٠٠٠، یوونێسکۆ قەڵاکەی لەلیستێکی نافەرمی دانا. لە ساڵی ٢٠٠٥، بەفەرمی بووە یەکێک لەشوێنەوارەکانی میراتی جیھانیی یوونێسکۆ لەپاڵ باخچەکانی ھەوسەل، بەپێی سەرچاوەکانی یوونێسکۆ مێژووی قەڵاکە دەگەڕێتەوە بۆ ساڵی ١٤٨٨، لەسەردەمی دەوڵەتی ڕۆمی کۆن و فەرمانڕەوای کۆسەنتینی دووەم دروستکراوە.

دیوارەکانی قەڵاکە، لەدوای دیواری چین بەرزترین و درێژترین دیواری بەدوای یەکەوەن لەئاستی جیھان. قەڵاکە چەند دەروازەیەکی ھەیە، سەرەکییەکەیان ناوی چیا (Dağ)، دەروازەی ئورفە، دەروازەی ماردین و دەروازەی نوێ (Yeni).

## سەرچاوەکان

پۆل:ئیمپراتۆریەتیی ڕۆمی
پۆل:پێگەکانی کەلەپووری جیھانی لە تورکیا
پۆل:پێگەکانی کەلەپووری جیھانی لە باکووری کوردستان
پۆل:پێگە شوێنەوارییەکانی کوردستان
پۆل:پێگە شوێنەوارییەکانی تورکیا
پۆل:قەڵاکانی کوردستان
پۆل:قەڵاکانی تورکیا
پۆل:شوێنەکانی ئامەد
پۆل:کۆلکەوتارەکانی مێژوو
پۆل:مێزۆپۆتامیا
پۆل:خانووبەرەکان و پێکھاتەکانی ئامەد
دە مێنتڵست (وەرزی ١)

وەرزی یەکەمی دە مێنتڵست لە ۲۲ی ئەیلوولی ۲۰۰٨ پەخشکرا و لە ۱٨ی ئایاری ۲۰۰۹ کۆتایی ھات.

## کەسایەتییەکان
### کەسایەتییە سەرەکییەکان
* سایمۆن بەیکەر وەک پاتریک جەین (٢٣ ئەڵقە)
* ڕۆبن تەنی وەک تێریزا لیزبن (٢٣ ئەڵقە)
* تێم کانگ وەک کیمبڵ چۆو (٢٣ ئەڵقە)
* ئۆوەین یۆمن وەک وەین ڕیگسبی (٢٣ ئەڵقە)
* ئەماندا ڕیگێتی وەک گرەیس ڤان پێڵت (٢٣ ئەڵقە)

### کەسایەتییە دووبارە بووەکان
* گرێگۆری ئیتزن وەک ڤێرجیڵ مینێڵی (٧ ئەڵقە)
* جۆنێڵ کەنەدی وەک مارسا واڵاس (٢ ئەڵقە)

### میوانە دیارەکان
* زاندەر بێڕکڵی وەک شێریف تۆماس مکائالیستەر ("قژی سوور و شریتە زیوییەکە")
* جاک پلاتنیک وەک بریت پارتریج ("فڕۆکەوان")
* ڵێزڵی ھۆپ وەک کریستینا فرای ("بینینی سوور")
* ئەلیشا ویت وەک ڕۆزلایند ھارکەر ("ھەنگاوی ڕێد جۆن")

## پێشوازی نێودەوڵەتی
لە شانشینە یەکگرتووەکان لەسەر پێنج لە سێ شەممە لە کاتژمێر ۹ی شەو پەخشکرا. زنجیرەکە لە ۲٦ی ئازاری ۲۰۰۹ دەستی پێکرد و لە ۲۰ی ئابی ۲۰۰۹ کۆتایی ھات. بە درێژایی ۲۳ ئەڵقەکە، زنجیرەکە ناوەندی سەیرکردن ۲.٨٤ میلیۆن بینەری بەدەستھێنا، و ئەڵقەی فڕۆکەوان بەرزترین ڕێژەی سەیرکردنی ھەبوو (٤.۲۱ میلیۆن بینەر)، "خشتی سوور و لاولاوە" کەمترین ڕێژەی سەیرکردن کە ۲.۰٨ میلیۆن بینەر بوو بەدەستھێنا.

## دەرچوونی دیڤیدی
ھەموو ۲۳ ئەڵقەکەی وەرزی یەکەم لەسەر شەش دێسک دانراوە. لە ۲۲ی ئەیلوولی ۲۰۰۹ لە ناوچەی ۱ و لە ٨ی ئازاری ۲۰۱۰ لە ناوچەی ۲ و ۲۳ی ئەیلوولی ۲۰۰۹ لە ناوچەی ٤ دەرچوو. تایبەتمەندییە تایبەتەکان تایبەتی "بەڵگە لەسەر زنجیرەی ھێت" و "شکاندنی تۆپە کریستاڵییەکە: مێنتڵست دژی سایکیک" دەگرێتەوە. "شکاندنی تۆپە کریستاڵییەکە: مێنتڵست دژی سایکیک" لە لایەن مارتین فیشەر لە دی جی بۆ کات بەسەربردن بۆ تەلەڤیزیۆنی سی بی ئێس بەرھەمھێنراوە. ئەم فیلمە کورته بەکارھێنانی سایکێک لە لایەن ئێف بی ئای، تایبەتمەند لە گۆڕینەوەی زانستی دەروونی دکتۆر باری ئی تەف، و لێکۆڵەری سایکیک جاک ڕۆڕک دەردەخات. ھەروەھا کەسانی وەک ماڕک ڵۆیڵین، کاڕڵ سۆننبێرگ، جۆن ئاڕمسترۆنگ تێیدا ھەیە.

## سەرچاوەکان

پۆل:وەرزەکانی دە مێنتڵست
دوو ڕشتە

فەرھەنگێکی کوردی  عەرەبیە بەشێوەی ھۆنراوە دانراوی مەلا عەبدولکەریم مودەریسە.

## نموونەی تێکست

(فسان)ھەسانە، کانی بەردی باش
وەکوو ھەسانی دێی دەری و نشکاش
ھی یەکەم سەوزە، ھی دووھەم سوورە
ھەسانی ئەم دوو دێیە مەشهوورە


## سەرچاوە
*مەلا عەبدولکەریم مودەریس، دوو ڕشتە، ساڵی 2010، ژمارەی 1756

پۆل:فەرھەنگە کوردییەکان
پۆل:نووسراوەکانی مەلا عەبدولکەریم مودەریس
فڕۆکەخانەی وان

وێنۆک|فڕۆکەخانەی وان
**فڕۆکەخانەی فەرید مەلەنی وان** یان **فڕۆکەخانەی وان**  (کۆدی IATA:VAN) فڕۆکەخانەیەکە دەکەوێتە شاری وان، باکووری کوردستان لە تورکیا. ناوی فڕۆکەخانەکە بەناوی کەسایەتی سیاسیی و سەرۆکوەزیرانی پێشووی تورکیا فەرید مەلەن کراوە. لەساڵی ١٩٤٣ فڕۆکەخانەکە دەستیکردووە بە گەشتی ئاسمانییەکانی.

## ئاماری گەشتەکان



(*)سەرچاوە: DHMI.gov.tr

## سەرچاوەکان

پۆل:فڕۆکەخانەکانی تورکیا
پۆل:فڕۆکەخانەکانی کوردستان
پۆل:وان
ڕامی مالیک

**ڕامی سەعید مالیک** (؛ ، ؛ لەدایکبووی ١٢ی ئایاری ١٩٨١) ئەکتەرێکی ئەمریکییە. دیارترین ڕۆڵی بریتی بوو لە بەرجەستەکردنی ھاککەرێکی کۆمپیوتەری بەناوی ئێڵیەت ئاندەرسن لە زنجیرەی بەڕێز ڕۆبۆتدا، کەوا توانی دەیان خەڵاتی جۆراوجۆر بباتەوە، دیارترینیان خەڵاتی پڕایمتایم ئێمی بۆ باشترین ئەکتەری تەلەڤیزیۆنی ٢٠١٦ بوو.

سەرەتای کاری ھونەریی بە ڕۆڵی پشتگیریکارانە دەستپێکردووە، لەنێویاندا سیتکەمی کەناڵی فۆکس، وۆر ئات ھۆم (٢٠٠٥-٢٠٠٧)، چکۆلە زنجیرەی دە پاسیفیک (٢٠١٠)، و سیانە فیلمی شەوێک لە مۆزەخانە (٢٠٠٦-٢٠١٤). وا بڕیاریشە، ڕۆڵی خراپەکاری سەرەکی لە ٢٥ەمین فیلمی جەیمس بۆند ببینێ.

لە ٢٠١٨دا، ڕامی ڕۆڵی ھونەرمەندی ناودار فرێدی مێرکوری بەرجەستە کرد لە فیلمی بۆھیمیەن ڕاپسدی، کە توانی ھەریەکە لە خەڵاتەکانی ئۆسکار، گۆڵدن گڵۆب، سکرین گیڵد و بافتا بۆ باشترین ئەکتەری ساڵ بباتەوە. ڕامی یەکەم ئەکتەری بە ڕەچەڵەک میسڕییە کە بتوانێ خەڵاتی ئۆسکار بباتەوە. گۆڤاری تایم ناوی ڕامی خستە نێو کاریگەرترین کەسایەتییەکانی ساڵی ٢٠١٨.

## ژیانی سەرەتایی
مالیک لە خێزانێکی مەسیحییە قبتییەکان لەدایکبووە. بەھۆی جیاوازیکردن بەرامبەر مەسیحییە قبتییەکان، خێزانەکەی بەرەو ئەمریکا کۆچیان کردووە. ڕامی لە لۆس ئانجلیس، کالیفۆرنیادا، لە خێزانی پەنابەری میسڕیدا لەدایکبووە. بەشی شانۆی لە زانکۆی ئیڤانسڤیل لە ئیندیانا تەواوکردووە.

## ژیانی کەسی
مالیک ھەمیشە دووپاتی کردووەتەوە کەوا شانازییە بۆی کەوا خەڵکی میسڕە. ھەروەھا توانای قسەکردنی بە زمانی عەرەبی ھەیە. دیارترین وتەی دەربارەی میسڕ لە چاوپێکەوتنێکی گۆڤاری GQدا بوو کەوا میسڕییەکان ستایشی قسەکانی ڕامیان کرد. لەکاتی وەرگرتنی خەڵاتی ئۆسکار بۆ باشترین ئەکتەر، مالیک ئاماژەی بەوەدا کە ئەو لە خێزانێکی پەنابەری میسڕییەوە ھاتووە، خۆشحاڵە کە مێژوویەک بۆ خۆی دەنووسێتەوە. ھەروەھا ئامادەیی خۆی بۆ بەشداریکردن لە فیلمێکی میسڕی دەربڕیوە.

مالیک لەکاتی وێنەگرتنی فیلمی بۆھیمیەن ڕاپسدی لەگەڵ خانمەکتەر لوسی بۆینتن کەوتە پەیوەندی خۆشەویستییەوە، تەنانەت لەکاتی بردنەوەی خەڵاتی ئۆسکارەکەشی سوپاسێکی تایبەتی لوسی کرد.

دوای ئەوەی مالیک لە ڕۆڵی شەڕانگێزی ٢٥ەمین فیلمی جەیمس بۆنددا دیارکرا، داوای لە دەرھێنەری فیلمەکە (کاری فوکاناگا) کردبوو کەوا بەھیچ شێوەیەک نابێت کەسایەتییەکەی بە ھیچ ئایدۆلۆژیا و ئاینێکەوە پەیوەندیدار بکرێ، چونکە پێی وایە ئەمە بێڕێزییە بەرامبەر پیرۆزییەکانی خەڵکی تر.

## سەرچاوەکان

## بەستەرە دەرەکییەکان

* 
* 

پۆل:ئەکتەرەکانی پیاوی ئەمریکیی سەدەی ٢١ەم
پۆل:ئەکتەرەکانی تەلەڤیزیۆنی پیاوی ئەمریکی
پۆل:ئەکتەرەکانی فیلمی پیاوی ئەمریکی
پۆل:براوەکانی خەڵاتی ئۆسکاری باشترین ئەکتەر
پۆل:براوەکانی خەڵاتی گۆڵدن گڵۆبی باشترین ئەکتەری فیلمی دراما
پۆل:زیندووان
پۆل:لەدایکبووانی ١٩٨١
پۆل:ئەکتەرانی دەنگی پیاوی ئەمریکی
پۆل:گەلی ئەمریکی بە ڕەچەڵەک میسری
پۆل:ئەکتەرەکانی فیلمە پیاوە ئەمریکییەکان
پۆل:ئەکتەرانی دەنگیی پیاوە ئەمریکییەکان
پۆل:باشترین ئەکتەرانی براوەی خەڵاتی نێونەتەوەییی ئەی ئەی سی تی ئەی
پۆل:براوەکانی خەڵاتی باشترین ئەکتەری بافتا
پۆل:براوەکانی خەڵاتی ئێمی پرایم تایم بۆ نمایشێکی نایاب لەلایەن ئەکتەری سەرەکی لە زنجیرەدراما
پۆل:براوەکانی خەڵاتی نمایشی نایاب لەلایەن ئەکتەری پیاو لە ڕۆڵێکی پێشەنگی سەندیکای ئەکتەرانی شاشە
دێفتۆنز

**دێفتۆنز** () گرووپێکی ئاڵتەرنەتڤ مێتاڵی ئەمریکییە کە لە ساڵی ١٩٨٨ لە ساکرێمێنتۆی کالیفرۆنیا دامەزراوە. لە ٥ ساڵی سەرەتادا، گرووپەکە بە خێرایی گۆڕانکاری بەسەر ئەندامەکانی دەھات، بەڵام لە ١٩٩٣ جێگیر بوو. بەرهەمەکانی باندەکە زۆرینەی لەسەر چەشنی ڕۆکی تاقیگەریانەیە، بەم هۆکارەش ڕەخنەگران زۆر جار بە "ڕادیۆهێدی مێتاڵ" ناویان دەبەن.

## سەرچاوەکان

پۆل:گرووپە مۆسیقییە ئاڵتەرنەتڤ مێتاڵە ئەمریکییەکان
پۆل:براوەکانی خەڵاتی گرامی
پۆل:گرووپە مۆسیقییەکان، دامەزرانی ١٩٨٨
پۆل:گرووپە مۆسیقییە پێنج کەسییەکان
پۆل:گرووپە مۆسیقییە نیو مێتاڵە ئەمریکییەکان
کارۆش تەھا

**کارۆش تەھا** (بە ئەڵمانی: Karosh Taha) نووسەرێکی کوردی دانیشتووی ئەڵمانیایە کە بە ھۆی کتێبی وەسفی کۆچی قرژاڵێک ناسراوەتەوە. کارۆش تەھا کتێبەکەی بە زمانی ئەڵمانی نووسیوەتەوە.

## ژیان
کارۆش تەھا لە زاخۆ لە باشووری کوردستان لە دایک بوو و لە تەمەنی ٩ ساڵی لەگەڵ بنەماڵەکەی کۆچ کرد بۆ ئەورووپا و لە وڵاتی ئەڵمانیا نیشتەجێ بووە.

## بەرھەمەکان
* وەسفی کۆچی قڕژاڵێک (گێڕانەوەی مەشی قڕژاڵێک)

## خەڵاتەکان
ڕۆمانی وەسفی کۆچی قڕژاڵێک کە گرێنگترین بەرھەمی کارۆش تەھایە، تا بە ئیستاکە دوو خەڵاتی وێژەییی بۆ ھێناوەتەوە:
* خەڵاتی وێژەیی ھۆھەنەمس لە وڵاتی نەمسا؛ ئەم خەڵاتە بەو نووسەرە پەنابەرانەی دەدرێت کە زمانی دایکییان ئەڵمانی نییە، بەڵام بە زمانی ئەڵمانی دەنووسن.)
* خەڵاتی وێژەیی لە ھەرێمی ڕاین - وێستفالیای باکوور

## سەرچاوە

پۆل:نووسەرانی عێراقی
پۆل:نووسەرانی کورد
پۆل:نووسەرانی ئەڵمانی
پۆل:زیندووان
پۆل:خەڵکی زاخۆ
پۆل:کوردەکانی باشووری کوردستان
پۆل:ڕۆماننووسانی عێراقی
پۆل:نووسەرانی کورتەچیرۆکی عێراقی
پۆل:ژنانی کورد
ژن تیڤی

**ژن تیڤی** کەناڵێکی ئاسمانیی کوردییە کە لە ڕۆژاوای کوردستانەوە بڵاو دەبێتەوە. ژن تیڤی یەکەمین کەناڵی ئاسمانی لە جیھانە کە ھەموو بەرھەمەکانی بۆ ژنان و سەبارەت بە ژنانە و تەواوی کارمەندانیشی ژنن. بەرھەمەکانی ژن تیڤی بە زمانەکانی کوردی و عەرەبی بڵاو دەبێتەوە. ژن تیڤی لە ٨ی ئازاری ٢٠١٨ ھاوکات لەگەڵ ڕۆژی جیھانیی ژنان لە ڕۆژاوادا کاری خۆی بەشێوەی ئەزموونی دەستی پێکرد و لە ٣٠ی حوزەیرانی ٢٠١٨یش فەرمی بوو.

## خەڵاتەکان
لە ٢١ی کانوونی یەکەمی ٢٠٢٣ خەڵاتی خورشیدە بابان کە ھەر ساڵە لە شەوی چلەدا لەلایەن کۆمەڵەی کەلەپوور و فۆلکلۆری کورد دەبەخشرێتەوە، بە چەندین کەس و نێویاندا ئەڤین نەسرین پێشکەشوان و بەڕێوەبەری ژن تیڤی بەخشیندرا.

## ئەمانەش ببینە
* ئاژانسی ھەواڵی ژن
* ئاژانسی ھەواڵی نوو-ژن

## سەرچاوەکان

پۆل:کەناڵە تەلەڤیزیۆنییەکان بە زمانی کوردی
دە مێنتڵست (وەرزی ٢)

وەرزی دووەمی دە مێنتڵست لە ۲٤ی ئەیلوولی ۲۰۰۹ و ئایاری ۲۰۱۰ کۆتایی ھات. و لە ۲۳ ئەڵقە پێکدێت. سی بی ئێس کاتی پەخشکردنی زنجیرەکەی لە کاتژمێر۹ی سێ شەممەوە بۆ کاتژمێر ۱۰ی پێنج شەممە گۆڕی. وەرزی دووەمی دە مێنتڵست لە شانشینە یەکگرتووەکان لە ھەینی لە ۱۹ی شوباتی ۲۰۱۰ کاتژمێر ۹ی شەو لەسەر پێنج پەخشکرا.

## کەسایەتییەکان
### کەسایەتییە سەرەکییەکان
* سایمۆن بەیکەر وەک پاتریک جەین (٢٣ ئەڵقە)
* ڕۆبن تەنی وەک تێریزا لیزبن (٢٣ ئەڵقە)
* تێم کانگ وەک کیمبڵ چۆو (٢٣ ئەڵقە)
* ئۆوەین یۆمن وەک وەین ڕیگسبی (٢٣ ئەڵقە)
* ئەماندا ڕیگێتی وەک گرەیس ڤان پێڵت (٢٣ ئەڵقە)

### کەسایەتییە دووبارە بووەکان
* گرێگۆری ئیتزن وەک ڤێرجیڵ مینێڵی (ئەڵقەی ۱-٨)
* تێری کینی وەک سام بۆسکۆ (ئەڵقەی ۱-٨)
* ئۆنجەنیو ئێڵز وەک مادڵین ھایتاوەر (٦ ئەڵقە)
* ڵێزڵی ھۆپ وەک کریستینا فرای (ئەڵقەی ۲۲-۲۳)
* جۆنێڵ کەنەدی وەک مارسا واڵاس (ئەڵقەی ٨-۹)

### میوانە دیارەکان
* ڕافائێڵ ئێسبارج وەک ھۆلیس دانینەر ("خۆفیداکردن")
* پۆڵ مایکڵ گڵەیزەر وەک واڵتەر کرو ("پیتە جگەرییەکان")
* جاک پلۆتنیک وەک بریت پارتریدج ("ئاسمنە سوورەکان لە ئاسمان")
* ماڵکۆم مکدۆیڵ وەک بریت ستیلس ("سوور لە ھەموو شوێنێکە")
* ڕێبێکا وێساکا وەک برێندا شێترێک ("دڵی خوێناوی")
* شارۆن ڵۆرێنس وەک مێڵبا واکەر شانۆن ("دڵی خوێناوی")
* جۆرج نیوبێرن وەک کلیف ئێدمۆنز ("کۆدی سوور")
* ئیڤەن پیتەرز وەک ئۆلیڤەر مکدانیەڵ ("۱٨-٥-٤")

## پێشوازی نێودەوڵەتی
لە شانشینە یەکگرتووەکان، زنجیرەکە لەسەر پێنج لە‌ ڕۆژی ھەینی کاتژمێر ۹ی شەو پەخشکرا. زنجیرەکە بۆ یەکەم جار لە ۱۹ی شوباتی ۲۰۱۰ نمایشکرا و ۲۳ی تەممووزی ۲۰۱۰ کۆتایی ھات. پێشەکی وەرزەکە ۳.۱۰ میلیۆن بینەری ھەبوو. ھەروەھا ھەڕەشەی سوور ئەو ئەڵقەیە بوو کە زۆرترین بینەری بەدەستھێنا (۳.۱۷ میلیۆن بینین)، و ئەینگەڤایت با کەمترین بینەری ھەبوو (۲.۰۹ میلیۆن بینین)، ئەمەش لەگەڵ ئەمەی کۆتایی لە کاتێکی دواتر لە کاتژمێر ۱۰ی شەو پەخشکرا.

## دەرچوونی دیڤیدی
ھەموو ۲۳ی ئەڵقەی وەرزەکە لەسەر پێنج دیسک بڵاوکراوەتەوە. لە ۲۱ی ئەیلوولی ۲۰۱۰ لە ناوچەی ۱، و ٨ی تشرینی دووەمی ۲۰۱۰ لە ناوچەی ٢، و ۱۰ی تشرینی دووەمی ۲۰۱۰ لە ناوچەی ٤ دەرچوو. تایبەتمەندییەکانی "مێنتەڵیزم: ھونەری بێ ھەستی" و "ھونەری مێنتڵست لەگەڵ کریس لۆنگ" و ھەروەھا لەگەڵ دیمەنی نائاسایی تێدایە.

## سەرچاوەکان

پۆل:وەرزەکانی دە مێنتڵست
دە مێنتڵست (وەرزی ٣)

وەرزی سێیەمی دە مێنتڵست بۆ یەکەم جار لە ۲۳ی ئەیلوولی ۲۰۱۰ نمایشکرا و لەگەڵ ئەڵقەیەکی کۆتایی دوو کاتژمێری لە ۱۹ی ئایاری ۲۰۱۱ تەواو بوو. وەرزەکە لە ۲٤ ئەڵقە پێکدێت.

## کەسایەتییەکان
### کەسایەتییە سەرەکییەکان
* سایمۆن بەیکەر وەک پاتریک جەین (٢٤ ئەڵقە)
* ڕۆبن تەنی وەک تێریزا لیزبن (٢٤ ئەڵقە)
* تێم کانگ وەک کیمبڵ چۆو (٢٤ ئەڵقە)
* ئۆوەین یۆمن وەک وەین ڕیگسبی (٢٤ ئەڵقە)
* ئەماندا ڕیگێتی وەک گرەیس ڤان پێڵت (٢٤ ئەڵقە)

### کەسایەتییە دووبارە بووەکان
* ئۆنجەنیو ئێڵز وەک مادڵین ھایتاوەر (۱۰ ئەڵقە)
* پرویت تایلۆر ڤینس وەک جی.جی ڵاڕوش (٨ ئەڵقە)
* ئێریک وینتەر وەک کرێگ ئۆلافلەن (۷ ئەڵقە)
* مایکڵ گاتسۆن وەک گەیڵ بێرترام (٦ ئەڵقە)
* ڕێبێکا وێساکا وەک برێندا شێترێک (٥ ئەڵقە)

### میوانە دیارەکان
* ماڵکۆم مکدۆیڵ وەک بریت ستیلس ("خوێن لەسەر دەسی")
* ڵێزڵی ھۆپ وەک کریستینا فرای ("خوێن لەسەر دەسی")
* جاک کۆڵمان وەک ماکس وینتەر ("چارەسەری فەرشی سوور")
* کوری گراھام وەک واڵتەر ماشبۆرن ("سووری گەرم")
* زێڵکۆ ئایڤەنێک وەک ڵاینس واگنەر ("تۆپی ئاگر")
* جۆن بیڵینگسڵی وەک ئێڵێس مارس ("مانگی سوور")
* کۆنەر ترینێر وەک جێگیر بۆب وڵگار ("مانگی سوور")
* گرێگۆری ئیتزن وەک ڤێرجیڵ مینێڵی ("جولی ئێلفی سوور")
* لیندا پاڕک وەک دکتۆر مۆنتاگیو ("سەگە خوێناوییەکان")
* ئیسان فیڵیپس وەک نیوسەم کێڕک ("میلە سوورەکە")
* مۆرنا باکارین وەک ئێریکا فلین ("ھەموو گوڵێک دڕکی ھەیە")
* دەیڤد نۆرۆنا وەک ئۆزڤاڵدۆ ئاردیلس ("ڕافسودی بە سوور")
* بڕادڵی ویتفۆرد وەک تیمۆسی کارتەر / ڕێد جۆنی ساختە ("چیلیک و کەرە - بەشی ۲") 
* برایان لوگۆ وەک ڕۆتی مۆرس ("مانگی سوور")

## پێشوازی نێودەوڵەتی
لە شانشینە یەکگرتووەکان، وەرزی سێیەم بۆ یەکەم جار لە ڕۆژی‌ ھەینی ۱٥ی تشرینی یەکەم لە ۹ی شەو لە کەناڵ پێنج نمایشکرا و ۲.۱٨ میلیۆن بینەری بەدەستھێنا، کە واتە نزیکەی یەک میلیۆن کەمتری لە ئەڵقەی یەکەمی وەرزی دووەمی زنجیرەکەی بەدەستھێنا. بە شێوەیەکی گشتی، ناوەندە ڕێژەی بینەرانی زنجیرەکە ۲.۰٨ میلیۆن بوو (بە ڕێژەی ۲۱% کەمتر لە وەرزی پێشوو)، کە وای لێدەکات کە ئەم وەرزە کەمترین ڕێژەی سەیرکردنی ھەبێت. ئەڵقەی جوڵی ئێلفی سوور بەرزترین ڕێژەی بینینی ھەبوو (۲.٦۲ میلیۆن)، و ئەڵقەی قاتی پەمەییی چانێڵ کەمترین ڕێژەی بینینی ھەبوو (۱.۷٤ میلیۆن). وەرزەکە لە ڕۆژی ھەینی لە ۱۰ی حوزەیران کۆتایی ھات.

## دەرچوونی دیڤیدی
ھەموو ۲٤ ئەڵقەکەی وەرزی سێیەم لەسەر پێنج دێسک دانراوە. لە ۲۰ی ئەیلوولی ۲۰۱۱ لە ناوچەی ۱ و لە ۱۰ی تشرینی یەکەمی ۲۰۱۱ لە ناوچەی ۲ و ۲٦ی تشرینی یەکەمی ۲۰۱۱ لە ناوچەی ٤ دەرچوو. تێیدا "دە مێنتڵست: وێنەیەک بۆ بکوژی زنجیرەیی - ڕێد جۆن" و  "'مانگی سوور' کە لە لایەن سایمۆن بەیکەر دەرھێنراوە" لەگەڵ چەند دیمەنێکی نائاسایی لەخۆ دەگرێت.

## سەرچاوەکان

## بەستەرە دەرەکییەکان
* 

پۆل:وەرزەکانی دە مێنتڵست
عەنکاوە

**عەنکاوە** (بە : ڕۆمانی: Ankawa، : ̆) شارۆچکەیەکە لە پایتەختی ھەرێمی کوردستان. دەکەوێتە ٨ کیلۆمەتر (٥ میل) لە باکووری ڕۆژاوای ناوەندی شاری ھەولێر. زۆرینەی دانیشتووانی ئەم شارۆچکەیە کلدان و ئاشووریین، کە زۆربەیان پەیوەستن بە کڵێسای کاسۆلیکی کلدانی.

## مێژوو
وێنۆک|200x200پیکسڵ|کڵێسای سانت یۆحەنای لە عەنکاوە: بینای پیرۆزی کڵێسای ئاشوری ڕۆژھەڵات
وێنۆک|200x200پیکسڵ|کڵێسای کاسۆلیکی کلدانی سانت یوسف لە عەنکاوە
وێنۆک|200x200پیکسڵ|کڵێسای سانت جۆرج، عەنکاوە
[وێنۆک|200x200پیکسڵ|[کڵێسای کاسۆلیکی سوریانی|کڵێسای کاسۆلیکی سووریای مارت شیمۆنی لە عەنکاوە]]
عەنکاوە لە بنەڕەتدا بە بێت ئامکا ناودەبردرا، کە دواتر گۆڕدرا بۆ ئامکو-بەد، و لە کۆتاییدا عەنکاوە. ناوی شارۆچکەکە لە کتێبی بار ئێبرەیوسدا ئاماژەی پێ کراوە بە ناونیشانی «چیرۆکی کورت لە وڵاتان،» کە تێیدا دەڵێت: «سەربازانی مەنگۆلی ھێرشیان کردە سەر ناوچەی ئێربیل لە ڕۆژی یەکشەممە تەممووزی ١٢٨٥ و گەیشتنە ھەندێک گوند، لەنێویاندا عەنکاوە». پەرستگای مریەم کە بە ماریامانی ناسراوە لەدوای دیزاینی ڕۆمانی کۆن دروست کراوە. Tell Qasra، یان Qasra Knoll، شوێنەوارێکی دێرینە، گردێکی ٦ مەتر بەرزە کە وەک کۆشکێک لە ناوەندی عەنکاوە بەکاردەھێنرا. مێژووی گردەکە دەگەڕێتەوە بۆ سەردەمی نیۆئەسوری. شارەکە پێشتر بە ئەربێلا ناسرابوو کە پایتەختی ئەدیابین و شوێنی عەشتار بوو.

## ئەمڕۆ
لە ماوەی دەیەی ڕابردوودا، عەنکاوە لە ڕووی پەروەردەیی و تەکنەلۆجییەوە بە خێرایی گەشەی کردووە. ئێستا گەشتیارێکی زۆر لە سەرانسەری عێراق سەردانی عەنکاوە دەکەن. شارەکە لە ماوەی درێژخایەنی بنیاتنانەوەدا بووە، و قوتابخانە نێودەوڵەتییەکان و ڕێستۆرانتەکان ئەمڕۆ لە ناوەوە بەردەستن. دوای کەوتنی مووسڵ، زۆرێک لە مەسیحییەکان کە ئاوارەبوون ھاتنە عەنکاوە و لەلایەن کڵێسا و ڕێکخراوە نێودەوڵەتییەکانەوە پێداویستییە کەسییەکانیان دابین کرا.

## ئەمانەش ببینە
* ڕادیا کالدایا
* زانکۆی کاسۆلیکی لە ھەولێر
* ئاشوورییەکان لە عێراق
* پێڕستی نیشتەجێبوونی ئاشوورییەکان
* پێڕستی گەورەترین شارەکانی عێراق

## سەرچاوەکان

## بەستەرە دەرەکییەکان
* www.ankawa.com 
* https://cue.edu.krd/

پۆل:شارەکانی باشووری کوردستان
پۆل:عەنکاوە
پۆل:ئەو پۆتانانەی لەسەر ویکیدراوە ھەن
پۆل:شوێنە ئاوەدانەکانی پارێزگای ھەولێر
دە فانتم ئاگنی

**دە فانتم ئاگنی** () ئەلبومێکی ساڵی ٢٠٠٣ی ئێپیکاە. ئەلبومەکە لە ٩ تراک پێکھاتووە و لە ڕێکەوتی ٩ی حوزەیرانی ٢٠٠٣ بڵاوکراوەتەوە.

## سەرچاوەکان

*

پۆل:ئەلبومەکانی ئێپیکا
کنساین تو ئەبلیڤیەن

**کنساین تو ئەبلیڤیەن** () ئەلبومێکی ساڵی ٢٠٠٥ی ئێپیکاە. ئەلبومەکە لە ١١ تراک پێکھاتووە و لە ڕێکەوتی ٢١ی نیسانی ٢٠٠٥ بڵاوکراوەتەوە.

## سەرچاوەکان

*

پۆل:ئەلبومەکانی ئێپیکا
پۆل:ئەلبومەکانی ٢٠٠٥
دە ڕۆد تو پەرادایسۆ

**دە ڕۆد تو پەرادایسۆ** () ئەلبومێکی ساڵی ٢٠٠٦ی ئێپیکاە. ئەلبومەکە لە ١٦ تراک پێکھاتووە و لە ڕێکەوتی ٤ی ئایاری ٢٠٠٦ بڵاوکراوەتەوە.

## سەرچاوەکان

*

پۆل:ئەلبومەکانی ئێپیکا
دە دیڤاین کۆنسپیرسی

**دە دیڤاین کۆنسپیرسی** () ئەلبومێکی ساڵی ٢٠٠٧ی ئێپیکاە. ئەلبومەکە لە ١٣ تراک پێکھاتووە و لە ڕێکەوتی ٢٢ی ئابی ٢٠٠٧ بڵاوکراوەتەوە.

## سەرچاوەکان

*

پۆل:ئەلبومەکانی ئێپیکا
پۆل:ئەلبومەکانی ٢٠٠٧
دە کلاسیکڵ کۆنسپیرسی

**دە کلاسیکڵ کۆنسپیرسی** () ئەلبومێکی ساڵی ٢٠٠٩ی ئێپیکاە. ئەلبومەکە لە ١٨ تراک پێکھاتووە و لە ڕێکەوتی ٨ی ئایاری ٢٠٠٩ بڵاوکراوەتەوە.

## سەرچاوەکان

*

پۆل:ئەلبومەکانی ئێپیکا
ڕیکویم فۆر دە ئیندیفرێنت

**ڕیکویم فۆر ئیندیفرێنس** () ئەلبومێکی ساڵی ٢٠١٢ی ئێپیکاە. ئەلبومەکە لە ١٣ تراک پێکھاتووە و لە ڕێکەوتی ٩ی ئازاری ٢٠١٢ بڵاوکراوەتەوە.

## سەرچاوەکان

*

پۆل:ئەلبومەکانی ئێپیکا
پۆل:ئەلبومەکانی ٢٠١٢
دە ھۆلۆگرافیک پرینسیپڵ

**دە ھۆلۆگرافیک پرینسیپڵ** () ئەلبومێکی ساڵی ٢٠١٦ی ئێپیکاە. ئەلبومەکە لە ٢٠١٢ تراک پێکھاتووە و لە ڕێکەوتی ٣٠ی ئەیلوولی ٢٠١٦ بڵاوکراوەتەوە.

## سەرچاوەکان

*

پۆل:ئەلبومەکانی ئێپیکا
دە سۆلێس سیستم

**دە سۆلێس سیستم** () ئەلبومێکی ساڵی ٢٠١٧ی ئێپیکاە. ئەلبومەکە لە ٦ تراک پێکھاتووە و لە ڕێکەوتی ١ی ئەیلوولی ٢٠١٧ بڵاوکراوەتەوە.

## سەرچاوەکان

*

پۆل:ئەلبومەکانی ئێپیکا
لوسیدیتی

**لوسیدیتی** () ئەلبومێکی ساڵی ٢٠٠٦ی دیلەینە. ئەلبومەکە لە ١٢ تراک پێکھاتووە و لە ڕێکەوتی ٤ی ئەیلوولی ٢٠٠٦ بڵاوکراوەتەوە.

## سەرچاوەکان

*

پۆل:ئەلبومەکانی دیلەین
ئەمێنیتی

**ئەمێنیتی** () ئەلبومێکی ساڵی ٢٠٠٢ی دیلەینە. ئەلبومەکە لە ٤ تراک پێکھاتووە و لە ڕێکەوتی ٢٠٠٢ بڵاوکراوەتەوە.

## سەرچاوەکان

*

پۆل:ئەلبومەکانی دیلەین
پۆل:ئەلبومەکانی ٢٠٠٢
ئەیپریڵ ڕەین

**ئەیپریڵ ڕەین** () ئەلبومێکی ساڵی ٢٠٠٩ی دیلەینە. ئەلبومەکە لە ٢٠ی ئازاری ٢٠٠٩ بڵاو کراوەتەوە و لە ١١ تراک پێکھاتووە.

## سەرچاوەکان

*

پۆل:ئەلبومەکانی دیلەین
پۆل:ئەلبومەکانی ٢٠٠٩
ئینتەرلوود (ئەلبومی دیلەین)

**ئینتەرلوود** () ئەلبومێکی ساڵی ٢٠١٣ی دیلەینە. ئەلبومەکە لە ١٣ تراک پێکھاتووە و لە ڕێکەوتی ١ی ئایاری ٢٠١٣ بڵاوکراوەتەوە.

## سەرچاوەکان

*

پۆل:ئەلبومەکانی دیلەین
دە ھیومن کۆنترادیکشن

**دە ھیومن کۆنترادیکشن** () ئەلبومێکی ساڵی ٢٠١٤ی دیلەینە. ئەلبومەکە لە ٩ تراک پێکھاتووە و لە ڕێکەوتی ٤ی نیسانی ٢٠١٤ بڵاوکراوەتەوە.

## سەرچاوەکان

*

پۆل:ئەلبومەکانی دیلەین
پۆل:ئەلبومەکانی ٢٠١٤
لوونار پریلوود

**لوونار پریلوود** () ئەلبومێکی ساڵی ٢٠١٦ی دیلەینە. ئەلبومەکە لە ٨ تراک پێکھاتووە و لە ڕێکەوتی ١٩ی شوباتی ٢٠١٦ بڵاوکراوەتەوە.

## سەرچاوەکان

*

پۆل:ئەلبومەکانی دیلەین
موراد میرزایی

**موراد میرزایی** ناسراو بە **کاک حەیدەر** ( ١٩٥٩ لە گوندی تەختی بەستام لە پارێزگای ئیلام - ١٩٨٣ لە بۆکان) تێکۆشەری سیاسی و موعەلمێکی شۆڕشگێڕی کورد بوو کە وەکوو ئەندامی ڕێکخراوەی چریکەکانی فیداییی گەلی ئێران چالاکیی دەکرد.

## ژیان
موراد میرزایی لە ساڵی ١٩٥٩ لە گوندی تەختی بەستام لە بەشی ناوەندیی شارستانی چەرداوڕ لە پارێزگای ئیلام لە دایک بوو. لە تەمەنی منداڵیەوە بۆ وانەخوێندن چوو بۆ شاری کرماشان و ھەر لەو شارەش کۆتایی بە خوێندنەکەی دا و وەکوو موعەلم لە مەزرینگەی پەروەردەی کرماشان بە کار گیراو. لەو سەردەمە بوو بە موعەلمی گوندەکانی دەوروبەری شاری کرماشان و لەم قۆناخە لەگەل ڕێکخراوەی چریکەکانی فیداییی گەلی ئێران ئاشنا بوو. بە دوای شۆڕشی بەھمەنی ١٩٧٩ی ئێران شوێنی لەلایەن ھێزە ئەمنییەکانی حکۆمەتی ئێران ھەڵکرا و بەناچار چوو لە ڕێزەکانی ڕێکخراوەی فیدایی کە لەو کاتە ھێزەکانی لە ژێر ناوی *[[پێشمەرگە|پێشمەرگەی فیدایی]]* لە ڕۆژھەڵاتی کوردستان خەریکی شەڕ لەگەڵ کۆماری ئیسلامی بوون. موراد میرزایی لەو ڕێکخراوە بە ناوی *کاک حەیدەر* ناسرابوو و لە خەباتەکان و ئۆپراسییۆنەکان بەشداریی دەکرد. لە ئاکامدا موراد میرزایی لە شەڕ و پێکدادانێک لە جادەی سەقز-بۆکان لەگەڵ دە پێشمەرگەی فیداییی دیکە لە ڕۆژی ١٢ی شوباتی ١٩٨٣ لە لایەن ھێزەکانی چەکداری کۆماری ئیسلامیی ئێران کوژراو.

## سەرچاوەکان

پۆل:کوردەکانی ڕۆژھەڵاتی کوردستان
پۆل:مردووانی ١٩٨٣
پۆل:لەدایکبووانی ١٩٥٩
پۆل:کۆمۆنیستە ئێرانییەکان
پۆل:مارکسیستە ئێرانییەکان
پۆل:خەڵکی ئیلام
پۆل:سیاسەتوانانی کورد
پۆل:شەھیدانی کورد
پۆل:کۆمۆنیستە کوردەکان
پۆل:مارکسیستە کوردەکان
ئینتەر (ئەلبومی ویتن تێمپتەیشن)

**ئینتەر** () ئەلبومێکی ساڵی ١٩٩٧ی ویتن تێمپتەیشنە. ئەلبومەکە لە ٨ تراک پێکھاتووە و لە ڕێکەوتی ٧ی نیسانی ١٩٩٧ بڵاوکراوەتەوە.

## سەرچاوەکان

*

پۆل:ئەلبومەکانی ویتن تێمپتەیشن
مەدەر ئێرت

**مەدەر ئێرت** () ئەلبومێکی ساڵی ٢٠٠٠ی ویتن تێمپتەیشنە. ئەلبومەکە لە ١٠ تراک پێکھاتووە و لە ڕێکەوتی ٢٤ی کانوونی یەکەمی ٢٠٠٠ بڵاوکراوەتەوە.

## سەرچاوەکان

*

پۆل:ئەلبومەکانی ویتن تێمپتەیشن
پۆل:ئەلبومەکانی ٢٠٠٠
دە سایلێنت فۆرس

**دە سایلێنت فۆرس** () ئەلبومێکی ساڵی ٢٠٠٤ی ویتن تێمپتەیشنە. ئەلبومەکە لە ١١ تراک پێکھاتووە و لە ڕێکەوتی ١ی تشرینی دووەمی ٢٠٠٤ بڵاوکراوەتەوە.

## سەرچاوەکان

*

پۆل:ئەلبومەکانی ویتن تێمپتەیشن
پۆل:ئەلبومەکانی ٢٠٠٤
دە ئەنفۆرگیڤینگ

**دە ئەنفۆرگیڤینگ** () ئەلبومێکی ساڵی ٢٠١١ی ویتن تێمپتەیشنە. ئەلبومەکە لە ١٢ تراک پێکھاتووە و لە ڕێکەوتی ٢٥ی ئازاری ٢٠١١ بڵاوکراوەتەوە.

## سەرچاوەکان

*

پۆل:ئەلبومەکانی ویتن تێمپتەیشن
پۆل:ئەلبومەکانی ٢٠١١
ھایدرا (ئەلبوم)

**ھایدرا (ئەلبوم)** () ئەلبومێکی ساڵی ٢٠١٤ی ویتن تێمپتەیشنە. ئەلبومەکە لە ١٠ تراک پێکھاتووە و لە ڕێکەوتی ٢٢ی کانوونی دووەمی ٢٠١٤ بڵاوکراوەتەوە.

## سەرچاوەکان

*

پۆل:ئەلبومەکانی ویتن تێمپتەیشن
پۆل:ئەلبومەکانی ٢٠١٤
دەروازەی ھیند

وێنۆک|ئیندیا گەیت
**دەروازەی ھیند** یان **ئیندیا گەیت** (سەرەتا پێی گوتراوە: **بیرەوەری ھەموو جەنگەکانی ھیندستان**)، شوێنی یادەورییە دەکەوێتە ناوچەی ڕاجپات لە نیوودێلھی ھیندستان. سەرەتا پێی گوتراوە کینگزوەی. دەروازەکە بۆ یادەوەری ئەو سەربازانای ھیندی بەریتانیا درووستکراوە کە لە جەنگی جیھانیی یەکەم بوون بە قوربانی لەساڵانی ١٩١٤ بۆ ١٩٢١ ھەروەھا لە جەنگی ئینگلیزی-ئەفغانی دووەم لەساڵانی ١٨٧٨ بۆ ١٨٨٠. ١٣،٣٠٠ کەس لەنێویاندا سەرباز و ئەفسەری بەریتانیش ھەن.

## سەرچاوەکان

پۆل:دەروازەکان لە ھیندستان
جەلیل کەریمی

**جەلیل کەریمی** (١٩٧٩ لە سەقز - ) کۆمەڵناسی کورد، وەرگێڕ و مامۆستای کۆمەڵناسی لە زانکۆی ڕازیی کرماشانە.

## بەرھەمەکان
### نووسین
* *پۆزیتیڤیزم و کۆمەڵناسی* (بە فارسی)، کرماشان، زانکۆی ڕازی، ٢٠١٢.
* *تیۆریی پاش-کۆلۆنیالی و کوردناسی* (بە فارسی)، سنە: زانکۆی کوردستانت ٢٠١٤؛ چاپی دووھەم، تاران: نەی، ٢٠١٧.

### وەرگێڕان
* سادق، فواد تاھێر، *سەرەتایەک بۆ کۆمەڵناسی و کێشە کۆمەڵایەتییەکانی کوردستان*، وەرگێڕان بۆ فارسی: جەلیل کەریمی، ھەمەدان: فەن ئاوەران، ٢٠٠٠.
* یانگ، ڕۆبێرت، *ئوستوورەی سپی: ڕۆژاوا و نووساندنی مێژوو*، وەرگێڕان بۆ فارسی: جەلیل کەریمی و کەمال خالیقپەنا، تاران: توێژینگەی خوێندنەکانی کەلتووری و کۆمەڵایەتی، ٢٠١١.

## بەستەرە دەرەکییەکان
* وەتارەکانی جەلیل کەریمی

## سەرچاوەکان

پۆل:زیندووان
پۆل:لەدایکبووانی ١٩٧٩
پۆل:کۆمەڵناسانی کورد
پۆل:خەڵکی سەقز
پۆل:کوردەکانی ڕۆژھەڵاتی کوردستان
پۆل:مامۆستاکانی زانکۆی ڕازی
پۆل:وەرگێڕەکانی کوردی–فارسی
پۆل:وەرگێڕەکانی ئینگلیزی–فارسی
داوەکۆستە

وێنۆک|وێنەی داوە کۆسە

**داوە کۆستە**  یان  **زیقاوە** () مەلێکی بچووکە کە سەر پشتی ڕەش و بەرسکی سپییە. لە شوێنی نزیکی ئاودا یا لە مەرەزە و تەنکاوەکاندا دەژی و ھێلکە دەکات. ژینگەی ئەم جۆرە باڵندەیە بە ئەورووپا و ئاسیادا بڵاوە. لە کوردیدا چەندین ناوی ھەیە وەکوو جیقۆڵە، داڵداڵەکۆسە، داوداوەکۆسە و زیقاوڵە.

## سەرچاوەکان

پۆل:مەلەکانی ئەورووپا
پۆل:مەلەکانی کوردستان
پۆل:تاکسە ناوی کارل لینایۆسی لەسەرە
پۆل:تاکسۆنەکانی ناونراو لە لایەن کارل لینایۆسەوە
یانەی شەڕ

***یانەی شەڕ*** () فیلمێکی ئەمریکی ١٩٩٩یە لە دەرھێنانی دەیڤد فینچەر و ئەکتەران براد پیت، ئێدوارد نۆرتن، و ھێلێنا بۆنھام کارتەر ڕۆڵی سەرەکی تێدا دەگێڕن. لە ڕۆمانێکی ساڵی ١٩٩٦ی چەک پۆلانیکەوە وەرگیراوە. نۆرتن ڕۆڵی گێڕەرەوەیەکی نەناسراو دەگێڕێت، کە تاقەتی لە کارەکەی خۆی نەماوە. «یانەیەکی شەڕکردن» لەگەڵ فرۆشیاری سابوون تایلەر دێردن (پیت) دروستدەکات، و دەکەوێتە پەیوەندییەوە لەگەڵ ژنێک بەناوی مارلا سینگەر (بۆنھام کارتەر).

## چیڕۆک
باس لە ژیانی تاکەکانی کۆمەڵگە دەکات، کە ھەموویان لە دووبارەبوونەوەیەکی بێمانادا دەژین. کارمەندێکی ئاساییی کۆمپانیایەک، کە تووشی خەوزڕان بووە، ھەوڵدەدات گۆڕانکارییەک لە ژیانی بکات، لەکاتی گەڕانیدا بەدوای ڕێگەیەک بۆ گۆڕینی ژیانی، چاوی بە سابووندروستکەرێکی ڕووخۆش دەکەوێت، و پێکەوە یانەیەکی شەڕی ژێرزەمین دادەنێ کە گەشە دەکات بۆ شتێکی زۆر زۆر لەوە گەورەتر.

## تێبینییەکان


## سەرچاوەکان

## بەستەرە دەرەکییەکان
* وێبگەی فەرمی لە وەیباک مەشین (لە ١٦ی تشرینی یەکەمی ٢٠٠٤ ئەرشیڤکراوە) (پێویستی بە ئەدۆب فلاش پلەیەر ھەیە)
* 
* 
* 
* 
* 
* *[https://web.archive.org/web/20151021104142/http://www.foxmovies.com/movies/fight-club یانەی شەڕ]* لە فۆکس مووڤیز

پۆل:فیلمە ئەمریکییەکان
پۆل:فیلمە دراماکانی دەیەی ١٩٩٠
پۆل:فیلمەکان بە زمانی ئینگلیزی
پۆل:فیلمەکانی فۆکسی سەدەی ٢٠ەم
پۆل:فیلمەکانی ١٩٩٩
پۆل:فیلمەکانی توێنتیت سێنچوری فۆکس
پۆل:فیلمەکانی دەیەی ١٩٩٠ کە بە زمانی ئینگلیزین
پۆل:ئەو فیلمانەی لە لۆس ئەنجلۆس وێنەگیراون
پۆل:فیلمە ئەمریکییەکانی دەیەی ١٩٩٠
پۆل:فیلمە ئەکشنییە ھەستبزوێنە ئەمریکییەکان
پۆل:فیلمە ھەستبزوێنە دەروونییە ئەمریکییەکان
پۆل:فیلمە تەنزئامێزە ئەمریکییەکان
پۆل:فیلمە قەدەغەکراوەکان
پۆل:فیلمەکان سەبارەت بە کۆمەڵگە نھێنییەکان
ئاژاوەکانی دھۆک ٢٠١١

**ئاژاوەی دھۆک ٢٠١١** ئاژاوەیەک بوو کە لە ٢ی کانوونی یەکەمی ٢٠١١، لە پارێزگای دھۆک دەستی پێکرد. خەڵکانێک لە نوێژی ھەینی، لەلایەن وتاربێژ، ئیسماعیل عوسمان سندی ھاندران بۆ ھێرشکردنە سەر فرۆشگەی کھوول و ناوەندەکانی مەساج لە زاخۆ. دواتر ئاژاوەکە خرایە سەر مووڵکی ئێزیدی و ئاشوورییەکان لەناوچەکە و بووە ھۆکاری زیانی چوار ملیۆن دۆلار.

ئاژاوەکە بە دەستێوەردانی زیاتری ھێزەکانی ئاسایشی حکوومەتی ھەرێمی کوردستان  کۆتایی ھات، دواتر گرووپێک لەبەرامبەر ڕووداوەکاندا ھێرشیان کردە سەر مەڵبەندەکانی یەکگرتووی ئیسلامیی کوردستان.
## ڕووداوەکانی ھەینی
ئاژاوەگێڕییەکان بە ھاندانی بانگخوازانی ھەینی لە زاخۆ دەستیپێکرد، دوای ئەوەی پیاوانی ئایینی موسڵمان داوای لەناوبردنی فرۆشگەکانی مەییان کرد لەو شارەدا لە ٢ی کانوونی یەکەمی ٢٠١١. پاشان، گەنجە تووڕەکان، بە وتنەوەی درووشمی دژە مەسیحییەکان، شوێنە گەشتیارییەکانی ئاشووری و ئێزیدییەکانیان سووتاند و وێرانیان کرد، وەکو مەیفرۆشەکان و مەساجخانەکان، دواتر سەدان کەس چوونەتە چەند یانەیەکی کۆمەڵایەتی و ھۆتێل و تاڵانیان کرد و سووتاندیان.

ھەر لەو ڕۆژەدا توندوتیژی ڕژایە ناو ناوچەکانی وەک دھۆک و سێمێل. کە زۆرێک لە یانە و ماڵە کۆمەڵایەتییەکانی ئاشوورییەکان ھێرشی کرایە سەر. ھاوکات لایەنگرانی حکوومەتی پارتی دیموکراتی کوردستان، یەکگرتووی ئیسلامیی کوردستان و پیاوانی ئایینییان بە تاوانبار زانی و ئەو شەوە ھێرشیان کردە سەر نووسینگەکانی حیزبی ئیسلامیی لە دھۆک و ھەولێر. لە بەیاننامەیەکی فەرمیدا یەکگرتووی ئیسلامیی ڕەتیکردەوە ھیچ پەیوەندییەک بەو ئاژاوەگێڕییانەوە ھەبێت.

## سەرچاوەکان

پۆل:گێرەشێوینییەکانی ٢٠١١
پۆل:زاخۆ
پۆل:دھۆک
پۆل:عێراق لە ٢٠١١
پۆل:خۆپیشاندانەکان لە عێراق
پۆل:٢٠١١ لە باشووری کوردستان
ملازم حەلیمە

**حەلیمە سۆفی مستەفا** ناسراو بە **ملازم حەلیمە** (١٩٣٣ لە گوندی ماونان لە باڵەکایەتی - ١٩٩٢ لە ھەولێر) ئافرەتێکی کورد بوو کە بە یەکەم ژنی پێشمەرگەی یەکێتیی نیشتمانیی کوردستان ناوی لێدەبەن. ئەو ھەروەھا خوشکی خدر سۆفی لە فەرماندەکانی یەکێتیی نیشتمانی و دایکی حاجی ڕەسوول وەسمانە.

## ژیان
حەلیمە سۆفی مستەفا لە ساڵی ١٩٣٣ لە گوندی ماونان لە دۆڵی باڵەییانی ناوچەی باڵەکایەتی لە بنەماڵەیەکی چەوساوە و نەتەوەخواز لە دایک بوو. لە لاویدا ھاوسەرگیریی کرد و بوو بە دایکی کوڕێک و سێ کچ، کە کوڕەکەی حاجی ڕەسوول وەسمان کە بە *حاجیی ملازم حەلیمە* ناسراوە خۆی بوو بە پێشمەرگەی یەکێتیی نیشتمانیی کوردستان.

لە ساڵی ١٩٧٧ لەگەڵ کوڕەکەی پەیوەندی لەگەڵ ھێزەکانی یەکێتیی نیشتمانیی کوردستان دەکات. لە ساڵی ١٩٧٨ لە دۆڵە کۆگە لەگەڵ جەلال تاڵەبانی دیدار دەکات و تاڵەبانی وەکوو یەکەمین ژنی چەکداری شاخ لە یەکێتی خەڵاتی دەکات. لە ساڵی ١٩٨٠یش وەکوو یەکێک لە چالاکترین پێشمەرگەکانی ھەرێمی حەوت لە لایەن تاڵەبان خەڵات دەکرێت. لە ساڵی ١٩٨١ ھەرێمی ١٤ و ھێزی کارۆخ پێکھێنراو کە ئەحمەد مەولوود فەرماندەری بوو. ھەرێمی ١٤ خۆی بە سێ کەرت دابەش کرابوو کە فەرماندەریی یەکێک لەو سێ کەرتە لەلایەن ئەحمەد مەولوود و جەلال تاڵەبانی بۆ ملازم حەلیم و حاجی ڕەسووڵ وەسمان دیاریکراو. لە ساڵی ١٩٨٥ ملازم حەلیم و حاجی ڕەسووڵ وەسمان گوازراون بۆ تیپی ٧٤ی باڵەک لە بناری قەندیل و دۆڵی باڵەییان، و لەورەدا لە چەندین شەڕی گرینگ وەکوو شەڕەکانی بایناون، کەڵەکی باڵەییان، مامەندە (کە پێ دەڵێن شەڕی حەوت ڕۆژە)، مەڵبەندی سێ، بێتواتە، سەرکردایەتی، ئاکۆیەتی، خۆشناوەتی و باڵەکایەتی بەشدارییان کرد، کە حاجی ڕەسووڵ وەسمان لە شەڕی بێتواتە بریندار بوو.

## مردن
ملازم حەلیمە لە ساڵی ١٩٨٨ نەخۆش بوو و دەست لە خەبات دەکیشێتەوە و چوو بۆ ھەولێر، لەورەدا تا ساڵی ١٩٩٢دا نەخۆشییەکەی چارەسەر نەکراو و لە ئاکامدا لەو ساڵە کۆچی دواییی کرد.

## ئەمانەش بیبینە
* مارگرێت جۆرج
* لەیلا قاسم
* سۆسن ئەمیری

## سەرچاوەکان

پۆل:مردووانی ١٩٦٩
پۆل:لەدایکبووانی ١٩٤١
پۆل:ژنانی کورد
ڕێبەر ئەحمەد خالید

**ڕێبەر ئەحمەد خالید** (لەدایکبووی ١٩٦٨ - ) کەسایەتییەکی سیاسی و سەربازیی کوردی باشووری کوردستانە. لە ڕێکەوتی ١٠ی تەمموزی ٢٠١٩، وەزیری ناوخۆیە لە حکوومەتی ھەرێمی کوردستان. ڕێبەر ئەحمەد ڕۆژی دووشەمە ١٤ی شوباتی ٢٠٢٢ بەشێوەیەکی فەرمی لەلایەن پارتی دیموکراتی کوردستان وەکوو کاندیدی حیزبەکە بۆ پۆستی سەرۆک کۆماریی عێراق بەربژێرکراوە.

## ژیان
ڕێبەر لە ساڵی ١٩٩٧، بەشی ئەندازیاری شارستانی لە زانکۆی سەلاحەددین خوێندووە. لەساڵی ٢٠٠٧،  بەشی ئاسایشی نیشتمانی لە زانکۆی ئاسایشی نیشتمانیی عێراقی تەواوکردووە. لە ساڵی ١٩٩٧ تا ئێستا ئەندامی مەکتەبی سیاسیی پارتی دیموکراتی کوردستانە.

## سەرچاوەکان

پۆل:لەدایکبووانی ١٩٦٨
پۆل:زیندووان
پۆل:سیاسییەکانی پارتی دیموکراتی کوردستان
پۆل:دەرچووانی زانکۆی سەلاحەدین
پۆل:وەزیرەکانی نۆیەمین کابینەی حکوومەتی ھەرێمی کوردستان
ئەمریکییەکان (زنجیرەی تەلەڤیزیۆنی)

**ئەمریکییەکان** () زنجیرە تەلەڤیزیۆنێکی درامای مێژوویی و سیخوڕیە لە درووستکردنی جۆ وایزبێرگ بۆ تۆڕی تەلەڤزیۆنی ئێف ئێکس. چیڕۆکی فیلمەکە لەساڵانی ھەشتاکاندا لە گەرمەی جەنگی سارددا دەست پێ دەکات، و باسی جێرۆکی دوو بریکاری سیخوڕی دەزگای ھەواڵگڕی ڕووسی "کەی جی بی" دەکات بەناوەی ئیلیزابێت جێنینگ (کێری ڕەسڵ) و فیلیپ جێنینگ (ماتیو ڕیس) کەوا خۆیان وەک خێزانێکی ئەمریکی دەردەخەن، و خاوەن دوو منداڵن بەناوەکانی پەیج (ھۆڵی تەیلەر) و ھێنری (کێدریک سێلاتی). دراوسێکەیان بەناوی ستان بیمان (نۆوا ئێمریک) بریکارێکی دەزگای ھەواڵگڕی ئێف بی ئایە و لە بەشی دژە-سیخوڕی کاردەکات، بەڵام ئاگاداری ناسنامەی ڕاستەقینەی خێزانی جێنینگس نییە. وەرزی یەکەمی زنجیرەکە دوای سوێندخواردن ودەستبەکاربوونی سەرۆک ڕۆناڵد ڕێیگن دەست پێ دەکات لە کانوونی دووەمی ١٩٨١، و وەرزی شەشەم و کۆتایی لە کانوونی یەکەمی ١٩٨٧ دەڕوا بەڕێوە.

زنجیرەکە لە ویلایە یەکگرتووەکانی ئەمریکا و لە ٣٠ی کانوونی دووەمی ٢٠١٣ دەستی بە پەخشکرد و لە ٣٠ شوباتی ٢٠١٨ بەکۆتا ھات، دوای وەرزی شەشەم. زنجیرەکە پێشوازیەکی نایابی لەلایەن ڕەخنەگرانەوە لێکرا، کەوا بەشێکیان بە باشترین زنجیرە ساڵانی ٢٠١٠ەکانیان داناوە. زنجیرەکە کۆمەڵێک خەڵاتی  جۆراوجۆری بردۆتەوە، لەنێویاندا دوو خەڵاتی پیبەدی، پێنچ خەڵاتی کریتکس چۆیس، و خەڵاتێکی گۆڵدن گڵۆب. لەگەڵ خەڵاتێکی باشترین ئاکتەر بۆ ماتیو ڕیس تایبەت بە وەرزی کۆتایی زنجیرەکە.

## سەرچاوەکان

پۆل:زنجیرە دراما زنجیرەییەکان
پۆل:بەرنامە تەلەڤیزیۆنییەکان کە خەڵاتی پیبۆدییان وەرگرتووە
پۆل:بەرنامە تەلەڤیزیۆنییەکان بە زمانی ئینگلیزی
پۆل:زنجیرەی تەلەڤیزیۆنییەکانی فۆکس لە سەدەی ٢٠ەم
پۆل:ئەو زنجیرە تەلەڤیزیۆنییانەی کە خەڵاتی پرایم تایم ئێمیان وەرگرتووە
دە مێنتڵست (وەرزی ٥)

وەرزی پێنجەمی زنجیرەی ڕێوشوێنی پۆلیسیی دە مێنتڵستی سی بی ئێس لە ٣٠ی ئەیلوولی ٢٠١٢ دەستی پەخشکرا. لەم وەرزەوە، **دە مێنتڵست** بۆ یەک شەممە کاتژمێر ١٠ی شەو بە کەی تی گوازرایەوە. ئەڵقەی چوارەم و ھەشتەم و نۆزدەیەمی وەرزەکە لە کاتژمێر ١١ی شەو بە کە تی پەخشکرا. کۆتایی وەرزەکە لە ٥ی ئایاری ٢٠١٣ پەخشکرا.

## کەسایەتییەکان
### کەسایەتییە سەرەکییەکان
* سایمۆن بەیکەر وەک پاتریک جەین (٢٢ ئەڵقە)
* ڕۆبن تەنی وەک تێریزا لیزبن (٢٢ ئەڵقە)
* تێم کانگ وەک کیمبڵ چۆو (٢٢ ئەڵقە)
* ئۆوەین یۆمن وەک وەین ڕیگسبی (٢٢ ئەڵقە)
* ئەماندا ڕیگێتی وەک گرەیس ڤان پێڵت (١٨ ئەڵقە)

### کەسایەتییە دووبارە بووەکان
* ئیمانوێڵ شریکی وەک ڵۆڕڵای مارتینز (٤ ئەڵقە)
* پۆڵی واکەر وەک بەڕێوبەری ھەرێمی ئێف بی ئای ئەڵێکسا شۆڵز (٢ ئەڵقە)
* کێڤن کۆریگان وەک بریکاری ئاسایشی ناوخۆیی باب کیرکلاند (٦ ئەڵقە)
* ئایڤان سێرگێی وەک بریکاری ئێف بی ئای گەیب مانسینی (٢ ئەڵقە)
* ھێنری ئیان کوسیک وەک تۆماس فۆڵکەر (٣ ئەڵقە)
* مایکڵ گاتسۆن وەک گەیڵ بێرترام (٤ ئەڵقە)
* جاک پڵاتنێک وەک بریت پارتریج (٢ ئەڵقە)
* پرویت تایلۆر ڤینس وەک جی. جی ڵاڕوش (٣ ئەڵقە)

### کەسایەتییە دیارەکان
* درو پاوڵ وەک بریکاری ئێف بی ئای ڕید سمێس ("بلیتە جگەرییەکە")
* ویڵیام فۆرسایت وەک ستیڤ ڕێگسبی ("ناکۆکی خوێن")
* ئیان ئەنتۆنی دێڵ وەک لێکۆڵەر ناسانیاڵ ("کازیوەی سوور")
* گرێگۆری ئیتزن وەک ڤێرجیڵ مینێڵی ("کازیوەی سوور")
* سامایر ئاڕمسترۆنگ وەک سەمەر ئێدجکۆم ("پەنەمای سوور")
* ماڵکۆم مکدۆیڵ وەک بریت ستیلس ("چارۆکە سوورەکان لە ڕۆژئاوابووندا")
* ڕید دایمۆند وەک ڕەی ھافنەر ("پشتیرە سوورەکە")
* ڕۆبێرت پیکاردۆ وەک جەیسن کوپەر ("پشتیرە سوورەکە")
* دۆڤ کامیرۆن وەک چاڕڵۆت ئان جەین ("گێلاسی شەیتانی")
* جیلیان باگ وەک سارە ھاریگەن ("گێلاسی ڕەش")
* ماری لین ڕاجسکوب وەک سوزی ھامبڵین ("ڕۆژەکان لە شەراب و گوڵەکان")
* ئێدی مککڵێنتۆن رەقیب ھۆکینز ("سوور، سپی و شین")

## دەرچوونی دیڤیدی
ھەموو ٢٢ ئەڵقەکەی وەرزی پێنجەم لەسەر پێنج دێسک دانراوە. لە ١٧ی ئەیلوولی ٢٠١٣ لە ناوچەی ١ و لە ١٤ی تشرینی یەکەمی ٢٠١٣ لە ناوچەی ٢ و ١٦ی تشرینی یەکەمی ٢٠١٣ لە ناوچەی ٤ دەرچوو. ھەروەھا تایبەتمەندییەکانی "ھونەری کار کردن: لە سیناریۆوە بۆ سەر شاشە" و "گرتنی وروژاندن: بەڕاستی ھێڵانەوەی لگەڵ سی بی ئای" لەگەڵدا ھات.

## نرخاندنی ویلایەتە یەکگرتووەکان

## سەرچاوەکان

## بەستەرە دەرەکییەکان
* 

پۆل:وەرزەکانی دە مێنتڵست
ئەیپێکس لێجندس

**ئەیپێکس لێجندس** (، بە کوردی: ئەفسانەکانی لوتکە) کایەیەکی بەخۆڕایی باتڵ ڕۆیالی ڕیسپۆون ئینتەرتەینمێنتە و ئەلەکترۆنیک ئارتس ئەرکی بڵاوکردنەوەی لە ئەستۆ گرتووە. کایەکە لە ٤ی شوباتی ٢٠١٩ بۆ ھەریەک لە ئامێرەکانی ویندۆز، پلەی ستەیشن ٤ و ئێکس بۆکس وەن، بەبێ ڕێکلامکردن و ماڕکێتینێگی پێشوەختە بۆی بڵاوکرایەوە.

شێوازی کایەکە لە کایەکانی پێشووی کۆمپانیای ڕیسپۆون بەناوی تایتنفۆڵ و کایەکانی باتڵ ڕۆیال وەرگیراوە. نزیکەی شەست یاریزان لەسەر دوورگەیەک دادەبەزن و بەشێوەی تیم دەجەنگن، کەوا ھەر تیمێک سێ یاریزان لەخۆدەگرێت. دواتر تیمەکان بەدوای شتومەکی پێویست دەگەڕێن تاکوو شەڕ بکەن و بتوانن کایەکە ببەنەوە. ھەروەھا ناوچەی کایەکردنەکە وردەوردە بچووکتر دەبێتەوە، تاکوو کایەکە بەکۆتا بێت. ھەروەھا کایەکە بەئاگاھێنانەوە و زیندووکردنەوەی ھاوتیمەکەتی تێدایە، لەگەڵ بوونی کەیر پاکج.

بیرۆکەی کایەکە ئەوکاتە ھات کاتێ کۆمپانیای ئی–ئەی ھەڵسا بە کڕینەوەی پشکی کایەی تایتنفۆڵ لە ڕیسپۆون. سەرکەوتنی کایەکە بووە ھۆی ئەوەی کەوا بگوترێ چەشنی باتڵ ڕۆیال گەیشتووەتە لوتکەی گەشەسەندن.

کایەی ئەیپێکس لێجندس پێشوازییەکی گەرمی لەلایەن ڕەخنەگرانەوە لێکرا، کەوا ستایشی شێوازی کایەکە، سیستمی بەرزبوونەوەی پلە، و وەرگرتنی بیرۆکە لە کایەکانی تری باتڵ رۆیال کرد. ھەندێکیان پێیان وابوو کایەکە ھەڕەشەیەکی گەورەیە بۆ سەر کایەی فۆڕتنایت. کایەکە لە ماوەی ھەفتەی یەکەمیدا، ٢٥ میلیۆن یاریزانی پەیداکرد، و ٥٠ میلیۆن یاریزان لەماوەی مانگی یەکەمدا.

## سەرچاوەکان
* 

پۆل:گەمەکانی ویندۆز
پۆل:CS1 French-language sources (fr)
پۆل:کایە ڤیدیۆییەکانی ٢٠١٩
پۆل:گەمەکانی پلەی ستەیشن ٤
پۆل:ئەو یارییە ڤیدیۆیانەی لە ویلایەتە یەکگرتووەکانی ئەمریکا پەرەپێدراون
پۆل:گەمەکانی ئێکس بۆکس وان
پۆل:دەیەی ٢٠١٠ مۆد و رەوتەکان
پۆل:یارییە هونەرییە ئەلکترۆنییەکان
پۆل:یارییەکانی ئیسپۆرتز
پۆل:تەقەکەری کەسی یەکەم
پۆل:یارییە ڤیدیۆیییە خۆڕایییەکان
پۆل:یارییەکانی پلەی ستەیشن ٤
پۆل:یارییەکانی پلەیستەیشن ٥
پۆل:یارییە ڤیدیۆیییەکان کە تێپەڕبوونی شەڕ لەخۆدەگرێت
پۆل:یارییەکانی ویندۆز
پۆل:یارییە ھونەرییە ئەلکترۆنییەکان
پۆل:ئەو یارییە ڤیدیۆیانەی لەگەڵ کۆمیکەکان گونجێنراون
پۆل:کایەکانی نینتێندۆ سویچ
پۆل:کایەکانی پانیک بەتن (کۆمپانیا)
پۆل:کایە بەرزکراوەکانی پلەیستەیشن ٤ پرۆ
پۆل:کایە بەرزکراوەکانی ئێکس بۆکس وەن ئێکس
دە مێنتڵست (وەرزی ٤)

وەرزی چوارەمی زنجیرەی ڕێوشوێنی پۆلیسیی دە مێنتڵستی سی بی ئێس لە ٢٢ی ئەیلوولی ٢٠١١ دەستی پەخش کرد و لە ١٧ی ئایاری ٢٠١٢ کۆتایی ھات. وەرزی چوارەم ڕێک دوای ئەوەی پاتریک جەین (سایمۆن بەیکەر) ھەڵدەستێت بە کوشتنی ئەو پیاوەی کە باوەڕی وایە ڕێد جۆنە (ئەڵقەی کۆتایی وەرزی سێیەم)، ئەو کەسەی کە کچ و ژنەکەی کوشتووە. دوای بەشی یەکەمی وەرزەکە دەرکەوت کە ئەو پیاوەی کە جەین کوشتی ڕێد جۆن نەبوو.

## کەسایەتییەکان
### کەسایەتییە سەرەکییەکان
* سایمۆن بەیکەر وەک پاتریک جەین (٢٤ ئەڵقە)
* ڕۆبن تەنی وەک تێریزا لیزبن (٢٤ ئەڵقە)
* تێم کانگ وەک کیمبڵ چۆو (٢٤ ئەڵقە)
* ئۆوەین یۆمن وەک وەین ڕیگسبی (٢٤ ئەڵقە)
* ئەماندا ڕیگێتی وەک گرەیس ڤان پێڵت (٢٤ ئەڵقە)

### کەسایەتییە دووبارە بووەکان
* مایکڵ ڕادی وەک لوسەر وەینڕایت (٩ ئەڵقە)
* سامایر ئاڕمسترۆنگ وەک سەمەر ئێدجکۆم (٧ ئەڵقە)
* کاسرین دێنت وەک بریکار سوزان داڕسی (٥ ئەڵقە)
* جیلیان باگ وەک سارە ھاریگەن (٤ ئەڵقە)
* مایکڵ گاتسۆن وەک گەیڵ بێرترام (٢ ئەڵقە)
* ئەلیسیا ویت وەک ڕۆزالیند ھاڕکەر (٢ ئەڵقە)

### میوانە تایبەتەکان
* ڕید دایمۆند وەک ڕەی ھافنەر ("پەرتووکە بچووکە سوورەکە")
* پرویت تایلۆر ڤینس وەک جی. جی ڵاڕوش ("پەرتووکە بچووکە سوورەکە")
* ھێنری تۆماس وەک تۆمی لیزبن ("کاڕماین ئۆبراین لە چی شوێنکی جیھانە؟")
* میسی پایڵ وەک کارین کڕۆس ("ڕووناکییە سوورە توروکاوەکە")
* دەیڤد پەیمەر وەک جەیمس پانزەر ("ڕووناکییە سوورە توروکاوەکە")
* ئێریک وینتەر وەک کرێگ ئۆلافلەن (خێو) ("ڤاڵنتاینە خوێناوییەکەم")
* خواکیم دێ ئەڵمیدا وەک گەیبڕیەڵ پۆڕچیتۆ ("ڤاڵنتاینە خۆێناوییەکەم")
* جەیمس فرەین وەک تێری مورفی ("بۆ ساتی یەکەم")
* دەیڤد نۆرۆنا وەک ئۆزڤاڵدۆ ئاردیلس ("بۆ ساتی یەکەم")
* ماڵکۆم مکدۆیڵ وەک بریت ستیلس ("بیرۆکەکەکانی بیرۆکەی سوور بوون")
* ڤنسنت مارتێڵا وەک مارتن کڵوبۆک ("شتێک لە ڕێمۆنددا بۆگەنە")
* ویڵیام ئاڕ. مۆزیز وەک ئاڕچی بڵوم سینوێر ("ڕوبی سلیپەرس")
* ڕای وایز وەک دێنێس ڤیکتۆر ("ڕێد ڕۆڤەر، ڕێد ڕۆڤەر")
* ئیمانوێڵ شریکی وەک ڵۆڕڵای مارتینز ("کڵاوە سوورەکە")

## نرخاندنی ویلایەتە یەگرتووەکان

## بەرھەمھێنان
دەربارەی وەرزەکە دروستکەر بڕونۆ ھێڵەر وتی، "ھەموو وەرزێک، بۆ ڕێکخستنەوەی شتەکان ھەل دەقۆسیتەوە.... وەرزی پێشوو نزیکەی زنجیرەیی بوو. بڕێکی زۆر لە پیلان گێڕان و چیرۆک ھەبوو کە دەتوانی بە دێژایی وەرزەکە دوای کەویت. پێویستمان بە کەمتر لەوەیە لەم وەرزەدا." ھەروەھا وتی کە وەرزە نوێکە ھەستەکانی جەین دەربارەی گرتنی "نەھەنگە سپییەکەی"، ڕێد جۆن، دەردەخات: تۆڵەکردنەوە واتە چی؟ لەبەر ئەوەی، ھەر وەک لە کۆتای ساتد بینیت، دوای ئەوەی کەسێکت کوشت، چی ما؟... ئەم جۆرە تاڵێتی و کینە شت دەکوژێت. بەڵام دواتر، چی دەکەیت؟"

## دەرچوونی دیڤیدی
ھەموو ٢٤ ئەڵقەکەی وەرزی چوارەم لەسەر پێنج دێسک دانراوە. لە ١٨ی ئەیلوولی ٢٠١٢ لە ناوچەی ١ و لە ٨ی تشرینی یەکەمی ٢٠١٢ لە ناوچەی ٢ و ٧ی تشرینی دووەمی ٢٠١١ لە ناوچەی ٤ دەرچوو. لەگەڵیدا "سی بی ئای: پشتی باج" ھەبوو.

## سەرچاوەکان

## بەستەرە دەرەکییەکان
* 

پۆل:وەرزەکانی دە مێنتڵست
کابینەی ٩ی حکوومەتی ھەرێمی کوردستان

**کابینەی ٩ی حکوومەتی ھەرێمی کوردستان** نۆیەمین کابینەیە لە پێکھێنانی حکوومەتی ھەرێمی کوردستان. ڕۆژی ١٠ی تەممووزی ٢٠١٩، لە پەرلەمانی کوردستان متمانە بە وەزیرەکانی ئەم کابینەیە بەخشرا. لەکۆبوونەوەکەدا، مەسروور بارزانی وەک کاندیدی پارتی دیموکراتی کوردستان بۆ پلەی سەرۆکوەزیران ھەڵبژێردرا و قوباد تاڵەبانی لە یەکێتیی نیشتمانی کوردستان بەجێگرەکەی.

## ئەنجومەنی وەزیران لەکابینەی نۆیەم

## سەرچاوەکان

پۆل:نۆیەمین کابینەی حکوومەتی ھەرێمی کوردستان
ئاوات جەناب نووری

**ئاوات جەناب نووری ساڵح** (لەدایکبووی ١٩٥٨) لە ١٠ی تەمووزی ٢٠١٩، لەسەر پشکی بزووتنەوەی گۆڕان لە نۆیەمین کابینەی حکوومەتی ھەرێمی کوردستان بوو بە وەزیری دارایی و ئابووری. ئاوات ھەلگری بڕوانامەی بەکالۆریۆسە لە یاسا، لە ساڵانی ١٩٩٨ تا ١٩٩٩ بریکاری وەزیری گواستنەوەی ھەرێم بووە. لە ساڵانی ١٩٩٣ و ١٩٩٥ دوو جار کراوەتە بەڕێوەبەری قەزای ناوەندی سلێمانی.

## سەرچاوەکان

پۆل:لەدایکبووانی ١٩٥٨
پۆل:زیندووان
پۆل:خەڵکی سلێمانی
پۆل:وەزیرەکانی کابینەی نۆیەمی حکوومەتی ھەرێمی کوردستان
جەبار جەمال غەریب

**جەبار جەمال غەریب** (لەدایکبووی ١٩٦١ لە قەڵادزێ - ) نووسەر و لێکۆڵەر و ڕۆماننووسێکی کوردی خەڵکی باشووری کوردستانە. جەبار جەمال غەریب خەڵاتی حسەین عارفی وەرگرتووە.

## ژیان
جەبار جەمال غەریب لە ساڵی ١٩٦١ لە قەڵادزێی سەر بە باشووری کوردستان لە دایک بوو. لە سەرەتای ساڵەکانی ١٩٨٠ دەستی کرد بە نووسین. لە سەرەتاوە چیرۆک دەنووسی، بەڵام دواتر دەستیکرد بە نۆڤێڵ نووسین و دواتریش سەرقاڵی نووسینی ڕۆمان بوو.

## بەرھەمەکان
* *زێبرا، ناوێک بۆسەر کێلەکەم*، ناوەندی ڕۆشنبیریی ئەندێشە، سلێمانی
* *پێنجەمین کتێب*
* *پێنجەمین کتێبی خودا*
* *کتێبێک کە بووە سیمۆرغ*
* *سەردەمی گریانی بەلقیس*، ناوەندی ڕۆشنبیریی ئەندێشە، سلێمانی
* *کەوتنی ئاسمانەکان*، ناوەندی ڕۆشنبیریی ئەندێشە، سلێمانی
* *دنیا لە کتێبێکدا*، یەکێتیی نووسەرانی کورد، ھەولێر، ٢٠٠٢.
* *ئەو باڵندە فڕیوانەی کە زبڵن*، یەکێتیی نووسەرانی کورد، ھەولێر، ٢٠١١.
* *نەتەوەی زێرابەکان*، ناوەندی ڕۆشنبیریی ئەندێشە، سلێمانی

## وەرگێڕان
کتێبەکانی *پێنجەمین کتێب* (لە فارسی: *اسفار سرگردانی*) و *کتێبێک کە بووە سیمۆرغ* بە دەستی ڕەزا کەریم موجاور وەگێڕاوەتەوە لە سەری زمانی فارسی.

## سەرچاوەکان

پۆل:نووسەران بە زمانی کوردی
پۆل:زیندووان
پۆل:خەڵکی قەڵادزێ
پۆل:لەدایکبووانی ١٩٦١
پۆل:نووسەرانی کورد
پۆل:ڕۆشنبیرانی کورد
کێڵگەی ئاژەڵان (فیلم)

**کێڵگەی ئاژەڵ** فیلمێکی ئەنیمەینی درامییە، لەساڵی ١٩٥٤ بڵاوکراوەتەوە. ھەریەکە لە جۆن ھالاس و جۆی باچویلەر کاری دەرھێنانیان بۆیکردووە. چیڕۆکی فیلمەکە لەڕۆمانی کێڵگەی ئاژەڵانی جۆرج ئۆروێڵ وەرگیراوە.

## چیرۆک
بەڕێز (جۆنز) کە خاوەن کێڵگەکەیە بە خراپی مامەڵە لەگەڵ ئاژەڵانی ناو کێڵگەکە دەکات زۆربەری کات سەرخۆشە و بەرھەمای کێڵگەکە بە ھەدەر دەدات، لەو نێوەندەدا بەتەمەنترین گیانداری کێڵگەکە پێشنیاری شۆڕشێک دەکات، دوای ئەوە چەند ئاژەڵەکان  شۆڕشێک لەدژی خاوەنکێڵگەکان بەرپادەکەن لە خاوەن کارەکەیان لە کێڵگەکە وەدەر دەنێن، خاوەن کارەکەشیان چەند جار ھەوڵی گرتنەوەی کێڵگەکە دەدات بە یارمەتی خەڵکی شارۆچکەی نزیک کێڵگەکە بەڵام بیسود دەبێت، بەڵام ئەو شۆڕشە چەندین کێشە و تەگەرەی تێدەکەوێت بەوەی چەند ئاأەلێک دوای شۆڕشی کێڵگە ھەوڵی دەست بەسەراگرتنی کێڵگەکە دەدەن بەوەش دوو بارە نەھامەتی و چەرمەسەری ڕوو لە کێڵگەکە دەکاتەوە ئەوانەی دەست بەسەر کێڵگەکەدا دەگرن بەخۆشی دەژین و ئەوانەشی سەر بە ئەوان نین مامەڵەی کۆیلەیان لەگەڵ دەکریت، وە بەرھەمەکانی کێڵگە دەفرۆشرێت بە جیھانی دەرەوەی کێڵگەکە وە سودی بەرھەمەکانیش بۆ چەند کەسێکی دیاری کراو دەبێت، بەم شێوەیە ژیانی کێڵگەکە بەردەوامدەبێت ھەتا دووبارە شۆرشیکی دیکە بەیارمەتی کێڵگەکانی دەرەوە ئەنجام دەدرێت و بۆ ڕزگار بوون لەو نەھامەتیەی باڵی بەسەر کێڵگەکەدا کێشاوە.

## سەرچاوەکان

## بەستەرە دەرەکییەکان
* کێڵگەی ئاژەڵان لە IMDb **(ئینگلیزی)**
* کێڵگەی ئاژەڵان لە Rotten Tomatoes **(ئینگلیزی)**
* کێڵگەی ئاژەڵان لە TV.COM **(ئینگلیزی)**
* کێڵگەی ئاژەڵان لە Netflix **(ئینگلیزی)**
* کێڵگەی ئاژەڵان لە AlloCiné **(فەرەنسی)**
 کێڵگەی ئاژەڵان لە AllMovie **(ئینگلیزی)**
 کێڵگەی ئاژەڵان لە FilmAffinity **(ئیسپانی)**

پۆل:فیلمەکانی ١٩٥٤
پۆل:فیلمەکان بە زمانی ئینگلیزی
پۆل:فیلمە ئەمریکییەکان
پۆل:فیلمە بەریتانییەکان
پۆل:فیلمەکانی ١٩٥٥
پۆل:فیلمب ئەنیمەیشنی دەربارەی ئاژەڵان
پۆل:فیلمە ئەنیمەیشنییە ئەمریکییەکانی دەیەی ١٩٥٠
پۆل:فیلمە بەڕیتانییەکانی دەیەی ١٩٥٠
پۆل:فیلمەکانی دەیەی ١٩٥٠ بە زمانی ئینگلیزی
پۆل:فیلمە تەنزئامێزەکانی دەیەی ١٩٥٠
پۆل:فیلمە ئەنیمەیشنییەکانی ساڵی ١٩٥٤
پۆل:فیلمە درامییەکانی ساڵی ١٩٥٤
پۆل:فیلمە ئەنیمەیشنییە گەورەساڵانە ئەمریکییەکان
پۆل:فیلمە تەنزئامێزە ئەمریکییەکان
پۆل:فیلمە درامییە ئەنیمەیشنییەکان
پۆل:فیلمە ئەنیمەیشنییەکان دەربارەی تۆڵەسەندنەوە
پۆل:فیلمە ئەنیمەیشنییەکان لەسەر بنەمای ڕۆمانەکان
پۆل:فیلمە ئەنیمەیشنییە گەورەساڵانە بەڕیتانییەکان
پۆل:فیلمە تەنزئامێزە بەڕیتانییەکان
پۆل:فیلمەکانی جەنگی سارد
پۆل:فیلمەکان دەربارەی بەرازەکان
پۆل:ئەو فیلمانەی بۆ کۆمیک وەرگێڕدراون
پۆل:فیلمەکان لەسەر بنەمای کێڵگەی ئاژەڵان
پۆل:فیلمەکان لە دەرھێنانی جۆن ھالاس
پۆل:فیلمەکان کە لە کێڵگەدا ڕوودەدەن
پۆل:فیلمەکانی ھالاس و باچیلۆر
پۆل:فیلمە ئەمریکییەکان دەربارەی تۆڵەسەندنەوە
دڵخواز بینگۆل

**مەحمەت عەلی ئالگونەرھان** (بە تورکی: Mehmet Ali Algunerhan) ناسراو بە **دڵخواز بینگۆل** (١٩٦٦ لە سانجاک - ١٤ی تەممووزی ٢٠٠٦ لە کۆساڵان) چالاکوانێکی سیاسیی کورد، و ئەندامی مەجلیسی پارتی ژیانی ئازادی کوردستان بوو کە لە ساڵی ٢٠٠٦ لە لایەن ھێزە سەربازییەکانی کۆماری ئیسلامیی ئێران کوژراو.

## ژیان
مەحمەت عەلی ئالگونەرھان لە ساڵی ١٩٦٦ لە شاری سانجاک لە پارێزگای بینگۆل لە باکووری کوردستان لە دایک بوو. لەگەڵ بنەماڵەی کۆچی کرد بۆ ئەورووپا. سەرەتای ئاشنایی لەگەڵ بزۆتنەوەی ئاپۆییست لە ئەورووپا بوو و لە ساڵی ١٩٨٨ لە وڵاتی فەڕەنسا چالاکییەکانی لەگەڵ پارتی کرێکارانی کوردستان دەستیپێکرد. بە دوای ماوەیەک ئەورووپای بە جێ ھێشت و ھاتەوە بۆ کوردستان و لە ساڵی ١٩٩١ وەکوو گەریلا لە چیای قەندیل بوو بە ئەندامی ئارتەشی ڕزگارکەری گەلی کوردستان (ئارگەکە) کە لەو کاتە ھێزی چەکداری پارتی کرێکارانی کوردستان بوو. دڵخواز بینگۆل لە دامەزراندنی پارتی ژیانی ئازادی کوردستان لە ساڵی ٢٠٠٤ ڕۆڵێکی ھەرە کاریگەری بوو و وەکوو یەکێک لە دامەزرێنەرانی ئەو حیزبە تا کاتی کوژراونی ئەندامی مەجلیسی ئەی حیزبە بوو. دڵخواز بینگۆل بۆ کاری سیاسی و ئەندامگرتن بۆ پارتی ژیانی ئازادی کوردستان بۆ ماوەیەکی زۆر لە ڕۆژھەڵاتی کوردستان و ناوچەکانی ئێران چالاک بوو و لە پارێزگاکانی کرماشان و ئیلام و لوڕستان ھەتا لەناوی کوردەکانی تاران و خۆراسان چالاکیی کرد.

## کوژران
دڵخواز بینگۆل لە ١٣ی تەممووزی ٢٠٠٦ لە چیای کۆساڵان لە نزیکی شاری مەریوان لە ڕۆژھەڵاتی کوردستان کەوت لە بۆسەی ھێزە سەربازییەکانی حکۆمەتی ئیسلامیی ئێران و لەگەڵ گەریلایەکی دیکە بە ناوی ئیسماعیل سوجای لە ١٤ی تەممووز کوژراو.

## سەرچاوەکان

پۆل:کوردەکانی باکووری کوردستان
پۆل:سیاسەتوانانی کورد
پۆل:سیاسییەکانی پارتی ژیانی ئازادی کوردستان
پۆل:لەدایکبووانی ١٩٦٦
پۆل:مردووانی ٢٠٠٦
پۆل:سۆشیالیستە کوردەکان
پۆل:کۆمۆنیستە کوردەکان
پۆل:خەڵکی بینگۆل
عەینەمەل

وێنۆک
**عەینەمەل** یا **خەزایی** (ناوی زانستی: Pastor roseus) ناوی جۆرەیەک لە تیرەی ڕیشۆڵییە. ڕەواڵەتی ئەم مەلە بەم جۆریە: سەر و کلک و باڵی ڕەشە و بڕێک جار کڵاونەیە. درێژایی ڕەنگە بگاتە ٢٠ سانتیمەتر. لە لای گاڕان و زەوییەکاندا چینە دەکات.  عەینەمەل چەندین ناوی تری بە کوردی ھەیە: ئاگرمەلووچ، ئاگرەمەلووچک، عایلەمەنە، عایلەمەن و عایلەمە.

مەحوی لە شێعرێکدا ئاماژە بەم مەلە دەکات و دەڵێت:
بەڵا ھەر وەک کولە دابارییە سەر مەزرەعەی ئومێد

مەگەر ئەو تیپی موژگانە بکەن وەک **عەینەمەل** چارێ

## گالەری

Rosy Starling In Pune.jpg|عایلەمە
Pastor roseus MHNT.ZOO.2010.11.215.Kaara-Usiah Perowsk Russie.jpg|ھێلکەکانی عایلەمە
Rosy Starling (Sturnus roseus) near Hyderabad W2 IMG 4837.jpg|عەیلەمە
Ayleme (1).jpg|عایلەمە


## سەرچاوە

پۆل:مەلەکانی کوردستان
پۆل:تاکسە ناوی کارل لینایۆسی لەسەرە
پۆل:تاکسۆنەکانی ناونراو لە لایەن کارل لینایۆسەوە
سامان بەرزنجی

**سامان حسێن محەممەد بەرزنجی** (لەدایکبووی ١٩٧٨).  لەوەتەی ١٠ی تەمووزی ٢٠١٩، لەسەر پشکی پارتی دیموکراتی کوردستان لە نۆیەمین کابینەی حکوومەتی ھەرێمی کوردستان بوو بە وەزیری تەندرووستییە. سامان بەرزنجی بەکالۆریۆس بەدەستھێناوە لە کۆلێژی پزیشکی زانکۆی سەلاحەدین ھەروەھا خاوەنی بڕواننامەی ماستەر و دکتۆرایە لە تەندرووستی و کۆمەڵ و لە زانکۆی ھەولێری پزیشکی.

بەر لەوەی ببێتە وەزیر، پزیشکبووە لەچەند نەخۆشخانەیەکی پارێزگای ھەولێر ھەروەھا بەڕێوەبەری گشتی تەندرووستی ھەولێر بووە.

## سەرچاوەکان

پۆل:لەدایکبووانی ١٩٧٨
پۆل:زیندووان
پۆل:وەزیرەکانی کابینەی نۆیەمی حکوومەتی ھەرێمی کوردستان
پۆل:دەرچووانی زانکۆی سەلاحەدین
پۆل:سیاسەتوانانی کورد